Official Journal L 157 , 21/06/2005 P. 0316 - 0318



A. CABHAIR FHIOSCACH 1. An Conradh ag bunú an Chomhphobail Eorpaigh, Teideal VI, Caibidil I, Rialacha iomaíochta (a) D'ainneoin Airteagail 87 agus 88 de Chonradh CE, i gcás gnóthas a fuair an teastas buan‐infheisteora i Limistéar Díothach roimh an 1 Iúil 2003, féadfaidh an Rómáin leanúint de mhaoluithe ar cháin chorparáideach a dheonú ar bhonn Ordanás Éigeandála Uimh. 24/1998 ón Rialtas maidir le Limistéir Dhíothacha, mar atá arna leasú: - le haghaidh 3 Limistéar Díothach (Brad, Valea Jiului, Bălan) go dtí an 31 Nollaig 2008 agus an dáta sin san áireamh, - le haghaidh 22 Limistéar Díothach (Comăneşti, Bucovina, Altân Tepe, Filipeşti, Ceptura, Albeni, Schela, Motru Rovinari, Rusca Montană, Bocşa, Moldova Nouă‐Anina, Baraolt, Apuseni, Ştei-Nucet, Borod Şuncuiuş-Dobreşti-Vadu Crişului, Popeşti-Derna-Aleşd, Ip, Hida-Surduc- Jibou-Bălan, Şărmăşag-Chiejd-Bobota, Baia Mare, Borşa Vişeu, Rodna) go dtí an 31 Nollaig 2009 agus an dáta sin san áireamh, - le haghaidh 3 Limistéar Díothach (Cugir, Zimnicea, Copşa Mică) go dtí an 31 Nollaig 2010 agus an dáta sin san áireamh; faoi na coinníollacha seo a leanas: - deonaítear an státchabhair le haghaidh infheistíochtaí réigiúnacha: - ní rachaidh glandéine na cabhrach réigiúnaí sin thar ráta 50 % den Ghlanchoibhéis Deontas. I gcás gnóthas beag agus meánmhéide, féadfar an uasteorainn sin a mhéadú 15 pointe céatadáin, ar chuntar nach rachaidh an ghlandéine iomlán chabhrach thar 75 %, - má tá an gnóthas gníomhach in earnáil na mótarfheithiclí [4], ní rachaidh an chabhair iomlán thar mhéid uasta 30 % de na costais infheistíochta cháilithe, - tosóidh an tréimhse chun cabhair le háireamh faoi na huasteorainneacha thuasluaite a ríomh ar an 2 Eanáir 2003; eisiafar ón ríomh gach cabhair arna héileamh agus arna fáil ar bhonn brabús arna bhfáil roimh an dáta sin, - chun an chabhair iomlán a ríomh, cuirfear san áireamh gach cabhair arna deonú don tairbhí i ndáil le costais cháilithe, lena n-áirítear cabhair arna deonú faoi scéimeanna eile, is cuma an foinsí áitiúla, réigiúnacha, náisiúnta nó Comhphobail a dheonaigh an chabhair, - saineofar costais cháilithe ar bhonn na dTreoirlínte maidir le cabhair réigiúnach náisiúnta [5], - is iad na costais cháilithe a fhéadfar a chur san áireamh na costais arna dtabhú idir an 2 Deireadh Fómhair 1998 (.i. dáta theacht i bhfeidhm na scéime faoi Ordanás Éigeandála Uimh. 24/1998 ón Rialtas maidir le Limistéir Dhíothacha) agus an 15 Meán Fómhair 2004. (b) Soláthróidh an Rómáin don Choimisiún: - dhá mhí tar éis dháta an aontachais, faisnéis faoi chomhall na gcoinníollacha atá leagtha amach thuas, - faoi dheireadh Nollaig 2010, faisnéis faoi na costais infheistíochta cháilithe arna dtabhú iarbhír ag na tairbhithe faoi Ordanás Éigeandála Uimh. 24/1998 ón Rialtas maidir le Limistéir Dhíothacha, mar atá arna leasú, agus faoi na méideanna iomlána cabhrach arna bhfáil ag na tairbhithe, agus - tuarascálacha leathbhliantúla ar fhaireachán ar chabhair arna tabhairt do na tairbhithe in earnáil na mótarfheithiclí. 2. An Conradh ag bunú an Chomhphobail Eorpaigh, Teideal VI, Caibidil I, Rialacha iomaíochta (a) D'ainneoin Airteagail 87 agus 88 de Chonradh CE, i gcás gnóthas a shínigh conarthaí tráchtála le Riaracháin Limistéar Saorthrádála roimh an 1 Iúil 2002, féadfaidh an Rómáin leanúint, go dtí an 31 Nollaig 2011, de mhaoluithe ar ríchíosa a dheonú ar bhonn Dhlí Uimh. 84/1992 maidir le Limistéir Shaorthrádála, mar atá arna leasú, faoi na coinníollacha seo a leanas: - deonaítear an státchabhair le haghaidh infheistíochtaí réigiúnacha: - ní rachaidh glandéine na cabhrach réigiúnaí sin thar ráta 50 % den Ghlanchoibhéis Deontas. I gcás gnóthas beag agus meánmhéide, féadfar an uasteorainn sin a mhéadú 15 pointe céatadáin, ar chuntar nach rachaidh an ghlandéine iomlán chabhrach thar 75 %, - má tá an gnóthas gníomhach in earnáil na mótarfheithiclí [6], ní rachaidh an chabhair iomlán thar mhéid uasta 30 % de na costais infheistíochta cháilithe, - tosóidh an tréimhse chun cabhair le háireamh faoi na huasteorainneacha thuasluaite a ríomh ar an 2 Eanáir 2003; eisiafar ón ríomh gach cabhair arna héileamh agus arna fáil ar bhonn brabús arna bhfáil roimh an dáta sin, - chun an chabhair iomlán a ríomh, cuirfear san áireamh gach cabhair arna deonú don tairbhí i ndáil le costais cháilithe, lena n-áirítear cabhair arna deonú faoi scéimeanna eile, is cuma an foinsí áitiúla, réigiúnacha, náisiúnta nó Comhphobail a dheonaigh an chabhair, - saineofar costais cháilithe ar bhonn na dTreoirlínte maidir le cabhair réigiúnach náisiúnta [7], - is iad na costais cháilithe a fhéadfar a chur san áireamh na costais arna dtabhú idir an 30 Iúil 1992 (.i. dáta theacht i bhfeidhm na scéime faoi Dhlí Uimh. 84/1992 maidir le Limistéir Shaorthrádála) agus an 1 Samhain 2004. (b) Soláthróidh an Rómáin don Choimisiún: - dhá mhí tar éis dháta an aontachais, faisnéis faoi chomhall na gcoinníollacha atá leagtha amach thuas, - faoi dheireadh Nollaig 2011, faisnéis faoi na costais infheistíochta cháilithe arna dtabhú iarbhír ag na tairbhithe faoi Dhlí Uimh. 84/1992 maidir le Limistéir Shaorthrádála, mar atá arna leasú, agus faoi na méideanna iomlána cabhrach arna bhfáil ag na tairbhithe, agus - tuarascálacha leathbhliantúla ar fhaireachán ar chabhair arna tabhairt do na tairbhithe in earnáil na mótarfheithiclí. [4] De réir bhrí Iarscríbhinn C den Chumarsáid ón gCoimisiún — Clár réime ilearnálach maidir le cabhair réigiúnach do mhórthionscadail infheistíochta (IO C 70, 19.3.2002, lch. 8). Cumarsáid mar atá arna leasú go deireanach agus arna foilsiú in IO C 263, 1.11.2003, lch. 3. [5] IO C 74, 10.3.1998, lch. 9. Treoirlínte mar atá arna leasú go deireanach agus arna bhfoilsiú in IO C 258, 9.9.2000, lch. 5. [6] De réir bhrí Iarscríbhinn C den Chumarsáid ón gCoimisiún — Clár réime ilearnálach maidir le cabhair réigiúnach do mhórthionscadail infheistíochta (IO C 70, 19.3.2002, lch. 8). Cumarsáid mar atá arna leasú go deireanach agus arna foilsiú in IO C 263, 1.11.2003, lch. 3. [7] IO C 74, 10.3.1998, lch. 9. Treoirlínte mar atá arna leasú go deireanach agus arna bhfoilsiú in IO C 258, 9.9.2000, lch. 5. --------------------------------------------------